CELEX: 32015R0553
Language: et
Date: 2015-04-07 00:00:00
Title: Komisjoni rakendusmäärus (EL) 2015/553, 7. aprill 2015 , millega kiidetakse heaks toimeaine tserevisaan vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

8.4.2015   
            
            
               ET
            
            
               Euroopa Liidu Teataja
            
            
               L 92/86
            
         KOMISJONI RAKENDUSMÄÄRUS (EL) 2015/553,
   7. aprill 2015,
   millega kiidetakse heaks toimeaine tserevisaan vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koos kõnealuse määruse artikli 13 lõikega 2,
   ning arvestades järgmist:
   
               (1)
            
            
               Määruse (EÜ) nr 1107/2009 artikli 7 lõike 1 kohaselt sai Prantsusmaa 5. märtsil 2012 Agro-Levures et Dérivés SAS-ilt taotluse toimeaine tserevisaani heakskiitmiseks. Vastavalt kõnealuse määruse artikli 9 lõikele 3 teatas Prantsusmaa kui referentliikmesriik komisjonile 14. mail 2012, et taotlus on käsitlemiseks vastuvõetav.
            
         
               (2)
            
            
               22. veebruaril 2013 esitas referentliikmesriik hindamisaruande kavandi komisjonile ja selle koopia Euroopa Toiduohutusametile (edaspidi „toiduohutusamet”); hindamisaruandes hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.
            
         
               (3)
            
            
               Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriik esitas täiendava teabe hinnangu toiduohutusametile ajakohastatud esialgse hindamisaruandena 2014. aasta jaanuaris.
            
         
               (4)
            
            
               5. mail 2014 teatas toiduohutusamet taotlejale, liikmesriikidele ja komisjonile oma järelduse selle kohta, kas võib eeldada, et toimeaine tserevisaan vastab heakskiitmise kriteeriumidele, mis on sätestatud määruse (EÜ) nr 1107/2009 artiklis 4 (2). Toiduohutusamet tegi hindamisaruande üldsusele kättesaadavaks.
            
         
               (5)
            
            
               Taotlejale anti võimalus esitada märkusi läbivaatamisaruande kohta.
            
         
               (6)
            
            
               11. detsembril 2014 esitas komisjon alalisele taime-, looma-, toidu- ja söödakomiteele tserevisaani kohta läbivaatamisaruande ja tserevisaani heakskiitmise määruse eelnõu.
            
         
               (7)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise nõuded on täidetud. Seega loetakse need heakskiitmise nõuded täidetuks. Seepärast on asjakohane tserevisaan heaks kiita.
            
         
               (8)
            
            
               Lisaks leiab komisjon, et tserevisaan on madala riskiastmega toimeaine vastavalt määruse (EÜ) nr 1107/2009 artiklile 22. Tserevisaan ei ole probleemne aine ja see vastab tingimustele, mis on sätestatud määruse (EÜ) nr 1107/2009 II lisa punktis 5. Tserevisaani peamine koostisaine on looduses laialdaselt levinud ja tavaliselt toidu valmistamiseks (küpsetamisel, alkohoolsetes jookides ja toidulisandites) kasutatava pärmiseene Saccharomyces cerevisiae rakuseinad ning seda pärmiseent on kasutatud korrapäraselt ilma mingite kahjulike mõjude ilmnemiseta. Määruse (EÜ) nr 1107/2009 kohaselt heaks kiidetud kasutusest tulenev inimeste, loomade ja keskkonna eeldatav täiendav kokkupuude on väheoluline võrreldes eeldatava tegeliku kokkupuutega loomulikes oludes.
            
         
               (9)
            
            
               Seepärast on asjakohane toimeaine tserevisaan heaks kiita madala riskiastmega ainena. Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine tserevisaan kiidetakse heaks vastavalt kõnealuses lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2014; 12(6):3583.
   
      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Üldnimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Tserevisaan (ISO nime ei ole)
                  CASi nr: määratlemata
                  CIPACi nr: 980
               
               
                  Ei kohaldata
               
               
                  ≥ 924 g/kg
               
               
                  23. aprill 2015
               
               
                  23. aprill 2030
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse tserevisaani kohta koostatud läbivaatamisaruande järeldusi, eriti selle I ja II liidet.
               
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa D osasse lisatakse järgmine kanne:
      
         
                     Number
                  
                  
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     „3
                  
                  
                     Tserevisaan (ISO nime ei ole)
                     CASi nr: määratlemata
                     CIPACi nr: 980
                  
                  
                     Ei kohaldata
                  
                  
                     ≥ 924 g/kg
                  
                  
                     23. aprill 2015
                  
                  
                     23. aprill 2030
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse tserevisaani kohta koostatud läbivaatamisaruande järeldusi, eriti selle I ja II liidet.”
                  
               
      
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.